ISANDA LAUAS
Tere tulemast saatesse!
Mina olen Martti Ojares
ja mu tänane külaline on Markus Vilpponen.
Tere tulemast Markus! - Suur tänu!
Sa tuled Kesk-Soomest. Kas sa ka sündisid seal?
Tegelikult sündisin teisel pool piiri - Lõuna-Savos Kangasniemel.
Aga hetkel ma elan Kesk-Soomes Toivakkas.
Millisesse perre sa sündisid
ja milline oli su lapsepõlv ning noorusaeg?
Sündisin perre, kus ema ja isa olid usklikud.
Nad kuulusid nelipühi kogudusse.
Nii kasvasin otsekui koguduse keskel üles.
Tol ajal tehti koguduses palju asju talgute korras.
Nii et olime palju aega koos.
Meil oli maakogudus ja tööd ning tegevust seal jätkus.
Kogudusehoone vajas remonti jne.
Mul oli väga turvaline lapsepõlv.
Piibli õpetust imasin endasse juba lapsest peale.
Lapsena sai roomatud koguduse pinkide all või mujalgi,
aga ma puutusin kogu aeg Piibliga kokku.
Kogesid sa ka juba enne kooli minekut
Jumala erilist puudutust?
Meil kodus kuulati palju vaimulikke laule.
Meil oli kodus palju kassette.
Koduperenaisena oli mu ema hästi palju kodus
ja need kassetid mängisid meil muudkui taustaks,
kust kuulsime vanu laule Jeesuse verest
ja Jeesuse vere puhastavast ning tervendavast väest.
Muidugi need laulud puudutasid mind.
Läksin kord väikese poisina - just enne kooliea saabumist,
kirjutuslaua alla.
Võtsin risti kätte ja ütlesin Jeesusele: "Ma tahan Sind järgida.
Anna mulle mu patud andeks!"
Võimalik, et poetasin pisaragi.
See oli selline väikese poisi palve.
- Mis edasi sai?
See oli selline hetk, mille osas hakkasin hiljem mõtlema,
et ma otsekui kahtlesin selles asjas.
Ehk oleksin väikese poisina vajanud kellegi kinnitust kogu loole,
sest mitte keegi ei näinud seda - see oli minu ja Jumala vaheline asi.
Ehk oleksin vajanud kinnitust sellele asjale,
aga õnneks kuulis Jumal sedagi soovi.
Olin varateismeline ja mäletan üht suveõhtut.
Ühes kohas oli telgikoosolek, kus oli umbes 50 inimese telk.
Seal oli keegi jutlustaja, kes kuulutas Jumala Sõna
ja kutsus koosoleku lõpus inimesi ette õnnistamisele.
Mäletan, et ta kutsus just noori, et neid eriliselt õnnistada.
Mäletan seda olukorda nagu eilset päeva.
Sellel kuulutajal oli karm taust - ta oli vist pärit allilmast.
Mulle jäid sel suvepäeval hästi meelde tema tätoveeritud käed.
Nii pani ta oma tätoveeritud käe minugi pea peale
ja ma tundsin sel hetkel väge, mis läbis mu keha pealaest jalatallani.
Ma tean ja mõistan, mis seal juhtus - Püha Vaim tuli oma täiusega mu ellu
ja ma langesin telgi põrandale maha, kogedes suurt rõõmu.
Ja ka seda, et Jumal tahtis puudutada ja anda väge ning julgust.
See on vägev.
Ka see, et viitasid sellele tätoveeritud mehele.
Võib vaid ette kujutada,
et ta on olnud kas alkoholi küüsis või isegi vangis istunud.
Kuid Jeesus tõi ta sellisesse olukorda, kus ta sai õnnistada sind.
- Jah.
See näitab, kuidas taevas kõiki selliseid asju planeeritakse
ja nüüd jätkad sina seda asja omal moel
ja sedasi, kuidas Jumal juhib.
Jah.
Jumala teed on tõesti imelised.
Ilmselgelt käisid sa ka koolid läbi?
Jah, käisin küll.
Suundusin peale põhikooli tehnika valdkonda,
kuigi olin peale põhikooli sageli mõelnud,
et nüüdseks on mu kooliskäigud käidud.
Aga lõppude lõpuks olen elus rohkem õppinud,
kui põhikoolis kokku.
Nii see läks.
Suundusin tehnilisele alale ja just elektrialale.
Mäletan, et olin peale sõjaväge tööl ühes elektripaigalduse firmas.
Seal oli ühel suvel üks halb olukord.
Mõtlesin, et Jumal võiks mind sellest olukorrast ilusti välja tuua.
Nimelt oli ühel seadmel mingi tõsine viga
ja me parandasime seda seadet.
Aga see läks aina rohkem rikki.
Mina, noor mees, olin veidi paanikas.
Ütlesin Jumalale:
"Kui aitad mind selles asjas, annan kogu oma elu Sulle."
Olin küll usklik, aga ütlesin seda ikkagi.
Ei läinud kaua, kui tuli kohale üks asjatundja.
Ta tegi vea kindlaks ja parandas seadme.
Selline eriline olukord oli.
Selliseid lubadusi on oluline ka meeles pidada,
sest Jumal kindlasti mäletab neid ja ka seda, et oled need andnud.
Jah.
Mul endaga juhtus küll nii, et ma unustasin selle lubaduse.
Nii juhtub paljudega. - Nii on.
Ma õppisin elektriala automaatika inseneriks.
Eks need valdkonnad ole kõik veidi omavahel seotud.
Samas tekkis mul ka pere.
Nii et elu ülesehitamine kulges kenasti.
Sa suundusid mingil ajal tehniliselt alalt õpetajaks,
kuna olid sellelgi alal omandanud pädevuse ja teadmised.
Jah. Töötasin 7 aastat inseneribüroos,
kus sealne töö oli rohkem arvutiga suhtlemine.
Kõike plaaniti arvuti abil.
Nii polnud mu töö kliendi- vaid tehnika-keskne.
Aastate möödudes hakkasin mõtlema, kas võiksin ehk midagi muud teha?
Nii juhtiski Jumal mind imelisel moel õpetajaks.
Sain tehnikakooli elektri ja automaatika alale õpetajaks.
See oli nii ilus ja valutu üleminek.
Ämm teatas, et lehes on töökuulutus ametikooli õpetaja kohale.
See kõik läks nii sujuvalt ja justkui ette valmistatult,
et pidingi sinna minema.
Tagantjärgi näed ka,
et see õpetaja töö ei läinud üldse mitte raisku,
sest on sul elus läinud hiljemgi tarvis.
Jah.
Töötasin 3 aastat õpetajana
ja samal ajal ka õppisin õpetaja ametit.
Olin õpetaja tähtajaliste aastaste lepingutega.
3. aasta lõpus hakkas Jumal mulle rääkima
täisajaga vaimulikust tööst.
See oli imeline aeg,
sest seda kõnetust tuli nii tuttavatelt kui tundmatutelt inimestelt.
Jumal kasutas oma sulaseid toomaks Tema tahet minu ellu.
See oli Jumala tahe selleks ajaks.
Pidite selles asjas langetama koos naisega otsuse
ja see polnud üldsegi nii lihtne,
mõeldes, et sul oli õpetaja ametis regulaarne töö ja sissetulek.
Tulevane töö aga oli ilma palgata.
Kas oli nii? - Jah. Nii see oli.
Kui veel panuseid tõsta,
siis 3. aasta lõpus pakuti mulle nö eluaegset tööd õpetajana.
Tähtajalised lepingud oleks muudetud püsivateks lepinguteks.
Kaalukausil olid ka kõige sellega kaasnevad soodustused.
Samas rääkis Jumal vaimulikust tööst,
mille osas ma ei teadnud, mida see tähendab.
Mingi ettekujutus mul oli, aga ei midagi konkreetset.
Me teame ka vabakoguduste kohta, et seal pole automaatset sissetulekut,
vaid kõik kasutusel olevad varad tulevad annetuste kaudu.
Selle kõige taustal oli sul natuke raske selgitada oma naisele,
kust te tulevikus pidanuks hakkama palka saama?
Jah.
Kaalukausil olid paljud üksikasjad
ja loomulikult ka majanduslikud küsimused.
Ja ka see, et mida see kõik tervikuna hakkab me perele tähendama?
"Kuhu see meid viib?" Kõik see oli kaalukausil.
Hiljem oli su ümber suur palvearmee,
kes hüüdis Jumala poole, et Jumal kinnitaks seda.
See oli kindlasti selline "Jaakobi võitlus",
kus öösiti sai omaette võideldud Jumala ja omaenda mõtetega,
küsides, mida see kõik tähendab?
Aga see kutse oli nii tugev, kinnistudes mu sees aina tugevamini.
Teadmine, et see ongi see õige tee.
Jah, meil on elus erinavid valikuid, aga see tundus olevat see õige tee.
See tundus päev päeva järel aina parema mõttena.
See oli kindlasti ka Püha Vaim, kes seda kõike kinnitas,
nii et hakkasid nägema silme ees neid hukkuvaid hingi.
Jah.
Kindlasti mõjutas seegi,
et olin osalenud vabatahtlikuna koguduse töös
ja korraldanud teatud vanuses lastele nö klubiõhtuid.
Tegin neid 10 aastat.
Mu sees põles igatsus
rääkida inimestele seda, mida olin ise kogenud.
Mäletan nii selgelt oma lapsepõlve ja noorusaja laagreid,
kus sain ise kuulda evangeeliumi
ja näha, kuidas teised teenisid.
See kõik hakkas kasvama mu sees veel enne selle kutse saamist,
olles juba taustal olemas.
Kaua sa selle üle mõtlesid-arutlesid, enne, kui lõpliku otsuse tegid?
Mõned kuud ehk mitmed nädalad.
Mis võimalused peale seda avanesid ehk kuidas see lugu edasi läks?
Olin noorest peale osalenud Toivakka koguduse töödes.
Nagu ütlesin, tegin seal erinevaid asju.
Samuti osalesin volikogu töös.
Volikogu otsustab õiguslike asjade ja palkade üle.
Samuti ka personali asjade üle.
Siis otsustas sealne kauaaegne pastor jääda õppepuhkusele.
Ma olin sel ajal volikogu liige.
Arutasime ühel koosolekul, kuidas edasi minna?
Kuidas kogudusena edasi minna, kui karjane mõneks ajaks ära läheb.
Koosolek lõppes ja me jäime ootama, mida Jumal selle kohta ütleb?
Koosoleku lõpuhetkedel, enne me lahkumist,
pani üks sõber oma käed mu õlgadele
ja ütles: "Markus, kas see pole mitte sinu koht?"
Nagu enne ütlesin,
oli Jumal mulle nädalaid varem rääkinud vaimuliku töö tegemisest,
Nii et sel hetkel tõdesime kõik, et Jumal on sellest rääkinud.
Ehk sa jõudsid punkti,
kus sa teadsid oma südames, et see on Jumala tahe
ja see oli otsustamise koht, kas võtta see vastu või mitte?
Just nii.
Seal muutuski see konkreetseks.
Sul oli 2 valikut - kas võtta see vastu või mitte.
- Täpselt.
Sa valisid sellega oma elule suuna.
Mida see otsus sinu ja su pere jaoks tähendas ?
Koguduse töö paistab kirikupingist ja kantslist erinevalt.
Muidugi on see suur muutus.
Täielik muutus selle koha pealt, mida see kõik tähendab.
Pere jaoks on sellised muutused üsna suured
ja nende sees elamine on ka teatud võitlus.
Just võitlus selle valikuga ja sellega, mida see kõik tähendab,
sest selle valiku tegemine
ei andnud ju veel teada, milleni see kõik viib.
Olime ju teinud vaid selle ühe sammu.
Muidugi kaasnes selle kõigega teatud võitlus
ja usun, et need võitlused kuuluvadki asja juurde.
Me ju tegelikult võitleme kogu oma usuelu,
aga me saame koos Jeesusega võitjatena edasi minna.
Sellises olukorras võib ette kujutada, et hingevaenlane ütleb:
"Kas sa siis ei mõista,
et sellel alal ei saa rahaa, et oma peret toita!"
Just sedatüüpi asju toob ta esile ja selle lõksu on kerge langeda.
Aga tänu Jumalale, et sina ei langenud!
Jah.
Me kaalusime neid asju, sest need asjad tõusid ka meil esile.
Mu naine kaalus ka neid asju,
arutades, mida need kõik endaga kaasa toovad.
Aga samas oli teadmine,
et see oli Jumala poolt kätte näidatud tee
me pere jaoks.
Millist kogudust sa siis teenid ja kus täna omadega oled?
Teenisin oma kodukoguduses 1,5 aastat,
õppides seal koguduse tööd ja pastori ametit.
Kogesin koguduse ja selle liikmete poolt tugevat tuge.
Võiks öelda, et paremat algust poleks osanud selleks tööks saadagi.
Mul oli tuttav ja turvaline keskkond ning tugev tugi
ja Jumala tugev kutse vaimulikuks tööks.
See oli hea tervik.
Peale aastat tööd hakkasin Jumala ees
ja ka osade sõprade teadmissõnade kaudu kogema,
et aeg on edasi minna.
Arutasin seda viimased pool aastat töö kõrvalt oma kodukoguduses
ja palvetasin ning küsisin, mida see kõik tähendab?
See kõik näitas kätte suuna, kuhu suunas minna.
Ja kuhu sa siis läksid?
Võiks öelda, et Jumal juhtis mind Soome väikseimasse kogudusse.
See on väike Tammijärve nelipühi kogudus
Kesk-Soome lõunaosas.
On nii imeline, et Jumal mind just sinna kogudusse viis.
Kuuldes sellest kogudusest ja selle liikmete arvust,
tuli südamesse väga suur rõõm.
Sealne liikmete arv on 7, mis on Jumala täiuslikkuse arv.
Ühtlasi ei peaks panema pahaks väikeseid alguseid,
sest Jumal testib meie kuulekust.
Antud juhul testis Ta just sinu kuulekust.
Kas usud, et Jumala tõotused toimivad ka sellel juhul?
Oled kindlasti nende asjadega palju võidelnud.
Jah.
Ütlesid õigesti, et Jumal testib meid.
See just ongi kuulekuse test,
kuna inimlikult ei paistnud see asi eriti vägev ja paljutõotav olevat.
Kui inimlikult mõelda.
Ja samas teadmine, et Jumal viib selles suunas.
Sinuga enne seda saadet vesteldes küsisin su käest,
kas oled lugenud Hebriidide ärkamisest?
Ütlesid, et oled küll.
Jõudsime järeldusele,
et see ärkamine, mis kestis 3 aastat ja oli lõpus tõeliselt võimas,
algas kahest õest, kes olid üle 80-aastased.
Üks oli nägemispuudega, teine liikumispuudega.
Nende kõrvale tulid 7 meest lauta palvetama.
Teid on ka 7 ja kindlasti on naisi nende hulgas,
aga see on edasiseks hea algus.
On küll.
On tore mõelda tulevikule
ja sellele, et Jumal ei tee kunagi vigu.
Me inimestena võime eksida,
aga kui Jumal mingi asja käima paneb,
on see Tema plaan ja see on täiuslik.
Kui oleme kaasas Jumala plaanis, siis on see täiuslik elu.
- Kõik algab väikestest asjadest,
sest ka see vald, kus see kogudus asub,
on üks Soome väiksemaid valdu.
- Ongi nii.
Palju seal elanikke olla võiks? Vist alla 1000?
Ongi alla 1000.
Kõik saab alguse väikestest asjadest nagu sinepiseemnest.
Just.
- Sellest seemnest kasvab suur puu, kuhu linnud omale pesa teevad.
Nii on ja kogudus on kandnud endaga kaasas nägemust
selle kohta, et kohalik külakirik saab olema inimesi täis.
See nägemus on olnud sellel kogudusel juba aastakümneid.
Jumal andis selle nägemuse.
6 aastat tagasi õnnestus kogudusel saada see kirikuhoone endale.
Tundub, et nägemused liiguvad kogu aeg
oma täitumiste suunas.
Su lugu teatud moel puudutas mind.
Sellesse on laetud palju sellist, mis pole veel nähtavale tulnud,
aga see on seal nagu sinepiseemnes.
Seal on kõik, mida selles puus vaja on.
See kõik on teie väikeses koguduses olemas.
Paistab, et see on istutatud sinna kogudusse -
selle keskmesse,
et Jumal annab kõike ja Jumalale on kõik võimalik.
Kas ja kuidas su naine selles töös osaleb?
Me ise elame endiselt Toivakkas,
nii et mu naine toimetab rohkem sealses koguduses.
Seal on endiselt veel üks me teenimiskoht.
Kui sa palvetad ja Jumalalt midagi küsid,
siis sul on kindlasti ka unistusi, mida sa Jumala ette tood?
Räägid ehk, millised su senised unistused on olnud?
Jumal on rikas andja.
Ta on Looja ja vägagi loov Isa.
Ma unistan sellest,
et Jumal näitaks veel nendes piirkondades,
kus me mõju avaldame
ja näitaks ka kogu Soomes seda, kes Ta on.
Kes Jumal on?
Usun, et Jumal ilmub veel väga võimsal moel
ja osutab inimestele oma armastust.
Ta teeb häid asju.
Ta tervendab, päästab ja muudab inimsaatusi.
Ta annab inimestele tulevikku ja lootust.
Me elame praegu koroona ajal,
kus igasuguseid piiranguid on endisest rohkem.
Me keegi ei tea, kaua see kõik veel kesta võib.
Mis sa arvad, kas see aeg võib olla just selline,
kui inimesed otsivad tõde ja seda, mida tulevik toob?
Nad otsivad tõde ja kust mujalt seda ikka leida võiks,
kui mitte kogudustest, kus kuulutatakse Jumala Sõna.
Kindlasti on praegu need ajad,
kus Jumal tahab inimesi kutsuda ja neid kõnetada.
Samuti ka neid peatada,
pannes mõtlema, mis on selle elu tegelik eesmärk?
Kus leidub elu rahu ja täius?
Usun küll nii.
Me näeme, et Jumal teeb kogu aeg inimeste südametes tööd.
Millist tagasisidet olete saanud valla ja inimeste poolt?
Te olete seal nüüd paar aastat olnud, eks?
Jah. Paar aastat pastorina.
Millist tagasisidet olete saanud nii vallalt
kui ka teistelt instantsidelt?
On teid tänatud teie töö eest?
Meil on seal piirkonnas head ususõbrad.
Paistab, et usklikel on seal ühine nägemus
piirkonna olukorrast ja Jumala ilmumisest.
See julgustab, et see pole ainult minu enda suur nägemus,
vaid see on olnud seal pikemat aega.
Sellise seltskonnaga on tore tegutseda.
Nüüd aga annan sulle vaba sõna,
et öelda vaatajatele, mida Püha Vaim sulle öelda annab.
Jumal kutsus mind olukorrast,
kus olin unustanud, mida olin Jumalale lubanud.
Usun, et Jumal mäletab me lubadusi
ja sinagi vaatajana hakkad kindlasti nägema,
et see, mida oleme Jumalale lubanud,
hakkab täituma me elus ühel või teisel moel.
Usun, et kui Jumal kutsub oma tõotuse kaudu,
kutsub Ta samamoodi igat üht ka ühendusse Temaga.
Isegi, kui inimene pole Jumalale mingit märku andnud,
võib Jumal hoopis sulle anda märku,
et Ta tahab võtta su elu
ja anda sulle igavese elu peale seda maist aega.
See on parim valik ja parim kutse.
Parim vastus sellele kutsele
on võtta vastu igavese elu kutse ja pattude andestus.
Samuti võtta oma südamesse vastu tervenemine ja rahu.
Seda kõike saab anda ainult Jumal
ka praegustel aegadel, mille keskel me hetkel elame.
Me ei tea, mida tulevik toob,
aga me võime usaldada Teda,
et Tal on head mõtted igaühe meie suhtes.
Aitäh Markus, et olid siin saates rääkimas oma lugu.
Ma otsesõnu õnnitlen sind, sinu naist ja te peret selle eest,
et tegite sellise julge usuhüppe.
Usun, et sul pole millestki puudus
ja Jumal teeb teoks selle plaani, mille Ta on eelnevalt ette valmistanud.
Jumal õnnistagu teid ja teie kogudust! - Aitäh!
Kui soovid toetada Eesti TV7 tööd, helista 900 1770 (kõne hind 10 euri).
Võid anneta ka pangaülekandega, leides me andmed www.tv7.ee Aitäh!
Tõlge: Raul Jürimaa